# Tokyo Revengers

Tokyo Revengers (東京卍リベンジャーズ, Tōkyō ribenjāzu, lit. «Els venjadors de Tòquio»), és una sèrie de manga escrita i il·lustrada per Ken Wakui, publicada al setmanari Shūkan Shōnen Magazine de Kōdansha de l'1 de març de 2017 al 16 de novembre de 2022. Una adaptació a pel·lícula d'acció en viu va ser llançada al Japó el juliol de 2021. El setembre de 2021, el manga havia venut més de 40 milions de còpies. Va guanyar el 44è premi Kōdansha Manga Shō per a la categoria shōnen el 2020. Una adaptació a l'anime produïda per Liden Films va ser estrenada el 10 d'abril de 2021. Norma Editorial va començar a publicar-ne el manga en català el 15 de juliol de 2022 i va acabar-ne la publicació el 7 de desembre de 2023.
Dins la història, hi ha un ús freqüent de «desenvolupament de personatge» a través de morts, per la qual cosa en unes tantes escenes són representades la frustració, la depressió i la desesperació explicant aquestes com a indicacions que la franquícia té certa psicologia.

## Argument

En Takemichi, un pocatraça que va ser membre d'una banda durant l'època de la secundària, fa un salt de 12 anys enrere cap al passat per tornar a l'institut i salvar la seva ex-xicota, Hina, que en el present ha estat assassinada per l'organització criminal Tokyo Manjikai. Amb cada viatge temporal, en Takemichi influeix en els que l'envolten i de mica en mica va canviant el passat... Però amb això, n'hi haurà prou per salvar la Hina i evitar que la Tokyo Manjikai es converteixi en una temuda banda criminal?

## Contingut de l'obra
### Manga

Escrit i il·lustrat per Ken Wakui, Tokyo Revengers es va començar a serialitzar a la Shūkan Shōnen Magazine de Kōdansha l'1 de març de 2017. El maig de 2021, es va anunciar que la sèrie entraria al seu arc final i finalment va acabar de publicar-se el 16 de novembre de 2022. Kōdansha ha recopilat els seus capítols individuals en volums de tankōbon, el primer volum del qual es va publicar el 17 de maig del 2017. Finalment, es va acabar recopilant en 31 volums.
Norma Editorial va començar a publicar-ne el manga en català el 15 de juliol de 2022. L'últim volum va sortir a la venda el 7 de desembre de 2023. Cada volum de l'edició catalana equival a dos volums de l'edició tankobon japonesa.
La història està inspirada en la mateixa vida de l'autor, que va pertànyer a una colla real anomenada Black Emperor, la qual també utilitzava el símbol del manji 卍 (まんじ) com a logo. El mateix autor explica que la seva obra va de viatges en el temps, ja que ell desconeix com funcionen les colles actualment, i prefereix parlar de les de principis dels anys dos mil.

## Recepció

El 2021, Tokyo Revengers va guanyar en la categoria d'anime dels Yahoo! Japan Search Awards, segons el nombre de cerques d'un terme en particular en comparació de l'any anterior. La sèrie va encapçalar la llista de "Rànquings de Tendències Seleccionats per Adolescents el 2021" per Mynavi Teens Lab de Mynavi Corporation, que realitza investigació i màrqueting per a adolescents. La sèrie d'anime va ser destacada per Nikkei Entertainment com un dels majors èxits de 2021, classificada com el programa de transmissió més vist per al públic masculí i femení.

### Vendes

| | Copies venudes |
| Febrer 2020 | 3 milions |
| Maig 2021 | 17 milions |
| Juny 2021 | 20 milions |
| Juliol 2021 | 25 milions |
| Agost 2021 | 35 milions |
| Setembre 2021 | 40 milions |
| Desembre 2021 | 50 milions |

## Referències

* 1 2 «Especial Tokyo Revengers». Tokyo Revengers Pack de Llançament, 17-06-2022, pàg. 1 [Consulta: 18 juny 2022].
* 1 2 «NOVETATS A LA VENDA EL 7 DE DESEMBRE». Norma Editorial. [Consulta: 26 novembre 2023].
* ↑ «TOKYO REVENGERS 1+2 de WAKUI, KEN 978-84-679-5173-8». [Consulta: 17 juny 2022].
* ↑ «Ken Wakui's Tokyo Revengers Manga Ends in 5 Chapters» (en anglès), 26-11-2023. [Consulta: 26 novembre 2023].
* ↑ «『東京卍リベンジャーズ（３１）』（和久井 健）» (en japonès). [Consulta: 26 novembre 2023].
* ↑ Morrissy, Kim. «Tokyo Revengers, Evangelion, Uma Musume Top Yahoo! Japan Search Awards» (en anglès), 30-11-2021. [Consulta: 18 desembre 2021].
* ↑ «『東京リベンジャーズ』、BTS『Butter』など 10代が選ぶトレンドランキング〈コト部門〉» (en japonès), 17 nociembre 2021. Arxivat de l'original el 2021-11-18. [Consulta: 18 desembre 2021].
* ↑ Morrissy, Kim. «Nikkei Entertainment Highlights Tokyo Revengers, Uma Musume, Evangelion As 2021's Biggest Hits» (en anglès), 08-12-2021. [Consulta: 18 desembre 2021].
* ↑ «東京卍リベンジャーズ」実写化！2020年秋公開、関東最凶組織に挑むヘタレ男子描く» (en japonès), 19-02-2020. [Consulta: 7 setembre 2020].
* ↑ Tokyo Revengers Official Twitter [@toman_official]. «ただ今、またしても販売部から特大の全巻重版の連絡が入りました これでだいたい累計1700万部くらいの計算です……» (en japonès), 14-05-2021.
* ↑ «映画『東京リベンジャーズ』のオリジナル・サウンドトラックが7月7日に発売» (en japonès). Tokuma Shoten, 04-06-2021. [Consulta: 18 desembre 2021].
* ↑ Mateo, Alex. «Tokyo Revengers Manga Has Over 25 Million Copies in Circulation» (en anglès), 02-07-2021. [Consulta: 18 desembre 2021].
* ↑ «『コトダマン』×TVアニメ『東京リベンジャーズ』初コラボを本日8月27日（金）より開催！» (en japonès), 27-08-2021. [Consulta: 18 desembre 2021].
* ↑ Hodgkins, Crystalyn. «Tokyo Revengers Manga Tops 40 Million in Circulation» (en anglès), 26-09-2021. [Consulta: 18 desembre 2021].
* ↑ «Tokyo Revengers supera en ventas a One Piece en diciembre» (en castellà). [Consulta: 11 gener 2022].

## Enllaços externs

* Tokyo Revengers - Lloc web oficial
* Manga de Tokyo Revengers a Anime News Network (anglès)